stanford-oval/wikipedia huggingface dataset:
האוניות חזרו
הערות שוליים

↑  תקליט מס' 20 במקצב ברזילאי ובשירים נבחרים באתר סטריאו ומונו
↑  המצעד השבועי של קול ישראל מתאריך 14 באוקטובר 1975. פזמונט
↑  המצעד השבועי של קול ישראל מתאריך 2 בדצמבר 1975. פזמונט
↑  המצעד השבועי של קול ישראל מתאריך 9 בדצמבר 1975. פזמונט
↑  המצעד השבועי של קול ישראל מתאריך 13 בינואר 1976. פזמונט
| אילנית |
| --- | --- | --- |
| אלבומי אולפן | עמיחי בגבול ירדן • אילנית לילדים • אילנית בשירי חגים לילדים (מס' 1) • אילנית (1972) • אילנית (1974) • להיטים לילדים • שירי משוררים לילדים • שירו שיר לשמש • בואו ונשיר ביחד • טיול לילי ושירים אחרים שאני אוהבת • סולו? הופעה פומבית • תקליט מס' 20 במקצב ברזילאי ובשירים נבחרים • שירים שילדים אוהבים והשירים היפים של מרים ילן-שטקליס • רגשות מעורבים • אל הדרך • מתנה לילדים – השירים שכל הילדים אוהבים • אולי עוד פעם • סרט בשחור לבן • בוא נתחיל מבראשית • חלום ברזילאי • ישראלית |  |
| אלבומי אוסף | הלהיטים הגדולים של אילנית ואילן ואילנית • שירי הייצוג של ישראל • להיטי הזהב של אילנית • ארבעה צדדים • עכשיו כולם ביחד • 21 הלהיטים הגדולים של אילנית • כבר אחרי חצות – אוסף שירי אהבה • נאסף תשרי, אוסף מס. 3 • אי שם – אוסף שירי הפופ והייצוג • ללכת שבי אחרייך – אוסף שירי ארץ ישראל • כל מקום – אוסף שירים בינלאומיים • שיר של יום חולין – אוסף הבלדות • ושוב איתכם – אוסף שירי אילן ואילנית • המיטב • אוסף להיטים • שירים ליום חולין – אוסף כפול |  |
| ערכים קשורים | אירוויזיון 1973 • ישראל באירוויזיון 1973 • אירוויזיון 1977 • ישראל באירוויזיון 1977 • אילן ואילנית • שלמה צח |  |
| אילנית – שירים |
| --- | --- | --- |
| שנות ה-60 | "שיר בארבעה בתים" |  |
| שנות ה-70 | "אהבתה של תרזה די מון" • "רק הירח" • "פעם לאהוב" • "לאורך השדרה שאין בה איש" • "איש הסתיו" • "גוליבר" • "אי שם" • "אין מקום בחוף" • "עכשיו אני יודע" • "אחיי גיבורי התהילה" • "ללכת שבי אחרייך" • "אהבה אחת קטנה" • "אבל המנגינה" • "Chaque matin la joie du monde" • "אם ייפול הכוכב שלי" • "עיר אחרת" • "כי הנני בא" • "כשקיבלו את התורה" • "כשיבוא שלום לארץ" • "שירו שיר לשמש" • "שלום" • "כך היה כך יהיה" • "הכרתי פעם איש" • "האוניות חזרו" • "ילד בקרקס" • "עפרוני" • "דניאל" • "שיר של יום חולין" • "אל תשמעי לקול ליבך" • "ארץ" • "אדם רחוק" • "אהבה היא שיר לשניים" • "הנה הלילה" • "תבורכי" • "הנה ימים באים" • "הנה בא השלום" • "רגשות מעורבים" • "היי דנה" |  |
| שנות ה-80 | "אני לא מאמינה" • "פעם בשנה" • "חמסין של ניסן" • "הבית של פיסטוק" • "בשביל אל הכפר" • "עד עולם" • "אל הדרך" • "פרפר נחמד" • "נחמה" • "בשורה טובה" • "תצלום ישן" • "הלב" • "שיר על נחלים" • "אולי עוד פעם" • "בואו בואו" • "אם ובנה" • "בללייקה" • "עכשיו כולם ביחד" • "חלק בעולם" • "הנחמה היחידה" • "רק בינתיים" • "סרט בשחור לבן" • "קחי נשימה" • "חבר" |  |
| --- | --- |
בקרת זהויות :  MusicBrainz work: 0a04c72c-04b3-4612-8244-5bf55f8ad2de
דסק

| --- | --- |
סמל דסקסמל דסק

 מדינה:  הונגריה הונגריה
 חבל:  המישור הגדול הדרומי
 מחוז:  צ'ונגראד-צ'נאד צ'ונגראד-צ'נאד
 שטח:  52.05 קמ"ר
 אוכלוסייה:  ‏
  ‑ בכפר:  3,948 (1 בינואר 2024)
 קואורדינטות:  46°13′00″N 20°15′00″E﻿ / ﻿46.216666666667°N 20.25°E﻿ / 46.216666666667; 20.25 
 אזור זמן:  CET
 http://www.deszk.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.דסק(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.דסק  he tabBackground:;tabBorder:#aaa;defaultTab:0;
 
דסק (בהונגרית: Deszk; בסרבית: Деска, בקרואטית: Deska, דסקה) הוא כפר בסמוך למשולש הגבולות הונגריה-רומניה-סרביה, ליד העיר סגד, במחוז צ'ונגראד-צ'נאד בדרום הונגריה. בדסק יש מיעוט סרבי בעל חשיבות היסטורית שהיווה 4.9% מכלל האוכלוסייה ב-2001.
היסטוריה

שמו של הכפר מופיע ברשומות מסוף המאה ה-15, עת היה בידי אצילים. הוא היה מחולק לשני חלקים; האחד בבעלות משפחת אסטארי ממחוז ביהאר, והשני - של משפחת בודו מטימישוארה. בשנת 1490 המלך אולסלו השני, מלך בוהמיה והונגריה, לקח את חלקו של באלינט אסטארי משום שזה הצטרף לנסיך אלברט מפולין, והעניק שטח זה ללאסלו לושונצי (László Losonczi).
בתחילת המאה ה-16 הזכיר איש הדת, הסופר וההיסטוריון מיקלוש אולה (Oláh Miklós) (אנ') את המקום ביצירתו.
במאה ה-16 נכבש הכפר על ידי האימפריה העות'מאנית, אך תושבי דסק שילמו מיסים למלך הונגריה דרך פקידיו בגיולה ב-1558. כעבור שנתיים כבר נרשם דסק בין המקומות שלא ניתן היה לגשת אליהם עקב הכיבוש.
ב-1746 היה המקום אתר קרב בין ההונגרים לבין מיליטריסטים סרבים.
הקהילה היהודית

פרק זה לוקה בחסר. אנא תרמו לוויקיפדיה ו.
לאחר מלחמת העולם השנייה פעל בעיר בית יתומים לילדים יהודים ניצולי השואה.
אקלים

לאקלים באזור זה יש הבדלים קלים בין שיא לשפל, ויש גשמים כל השנה. סיווג האקלים לפי שיטת קפן הוא "Cfb": אקלים ימי מערבי.
ערים תאומות

לדסק ברית ערים תאומות עם:
רומניה דאלו (אנ'), רומניה
צרפת דונרי (אנ'), צרפת
רומניה דומברבה (אנ'), רומניה
גרמניה קניגשטיין (אנ'), גרמניה
סרביה נובי קנז'באץ, סרביה
בלגיה נינובה (אנ'), בלגיה
אוקראינה רחיב, אוקראינה
גרמניה ויזנבאך (אנ'), גרמניה
הערות שוליים

↑  תערוכה על בתי ילדים לאחר השואה, באתר יד ושם
| --- | --- |
בקרת זהויות :  NLI: 987007564727005171  LCCN: n85250169  VIAF: 167675461   WorldCat (עם VIAF): 167675461
האקדמיה למכשפות קטנות

| --- | --- |

 סוגה:  הרפתקאות, פנטזיה, אנימציה, אנימה, על-טבעי
 כותבים:  יו יושינרי
 בימוי:  יו יושינרי
 מדבבים:  מגומי האן   פומיקו אוריקסה  מיצ'יו מוראסה   יוקו היקאסה   אריסה שידה   רי מוראקאווה   ריינה אואדה   ריוסוקה קאנמוטו   ג'ונקו טקאוצ'י   נוריקו הידאקה
 פסקול:  מיצ'ירו אושימה
 ארץ מקור:  יפן 
 שפות:  יפנית (דובב גם לאנגלית)
 מספר פרקים:  25
 הפקה
 מפיק:  נאוקו צוצומי
 חברת הפקה:  Studio Trigger
 אורך פרק:  26 דקות
 שידור
 רשת שידור:  נטפליקס
 רשת שידור בישראל:  נטפליקס ישראל
 תקופת שידור מקורית:  9 בינואר 2017 – 26 ביולי 2017
 קישורים חיצוניים
 littlewitchacademia.jp
 
האקדמיה למכשפות קטנות (ביפנית: リトルウィッチアカデミア) הוא זיכיון מדיה יפני, שנוצר על ידי יו יושינרי והופק על ידי סטודיו טריגר. במקור הזיכיון הוא סרט קצר, בבימויו של יושינרי, אשר יצא לבתי הקולנוע במרץ 2013 כחלק ממיזם "אנימה מיראי 2013" של פרויקט הכשרת האנימטור הצעיר (אנ'), כשלאחר מכן הועלה הסרט עם כתוביות באנגלית ליוטיוב בחודש אפריל 2013. סרט קצר שני בשם Little Witch Academia: The Enchanted Parade יצא לאור באוקטובר 2015 בעזרת תוכנית מימון המונים באתר Kickstarter. סדרת אנימה שודרה ביפן בין ינואר ליוני 2017, כאשר 13 הפרקים הראשונים בסדרה הפכו לזמינים בנטפליקס ברחבי העולם החל מיוני באותה שנה. 12 הפרקים הנותרים תויגו מחדש כעונה השנייה של התוכנית והועמדו לצפייה בפלטפורמה באוגוסט 2017. שתי סדרות מנגה פורסמו על ידי סטודיו Shueisha (אנ').
עלילה

הסדרה מתרחשת באקדמיה הקסומה לונה נובה (ルーナノヴァ魔法学校), בית ספר יוקרתי לבנות צעירות הרוצות להפוך למכשפות. לאחר שקיבלה השראה ממכשפה בשם שייני צ'ריוט, ילדה בשם אטסוקו "אקו" קגרי נרשמת לאקדמיה הקסומה בשביל להפוך למכשפה, אך נאבקת במכשולים העומדים בדרכה בשל הרקע המשפחתי הלא קסום שלה. כל זה משתנה כשהיא מגלה את המטה הזוהר, שריד קסם רב עוצמה שהותירה אחריה צ'ריוט.
אחד הנושאים המרכזיים בזיכיון הוא הניסיון של אקו לעמוד באידיאלים של שייני צ'ריוט בכך שהיא מראה לעולם שקסם הוא עדיין דבר נפלא, בעוד לונה נובה נאבקת על קיומה כיוון שהציבור הרחב רואה בקסם דבר מיושן וחסר ערך. בסדרת הטלוויזיה, אלמנט הרקע הזה מורחב לקו עלילה בו הקסם הולך ונחלש ברחבי העולם. הסוד להחזרת זרימת הקסם טמון בתוך יער ארקטורוס האסור, שבו אזור קסום בשם טריסקאליון הגדול שהוקם על ידי תשע המכשפות הגדולות, המייסדות האגדיות של האקדמיה.
המפתח לביטול ההגנה סביב האזור הקסום טמון ברצף של שבע מילים קסומות והמטה הזוהר, חפץ המגיב רק לרצונו האמיתי של אדם החפץ בהפצת שמחה ואושר. בזמן שאקו מחזיקה במטה של צ'ריוט, פרופסור אורסולה (המנטורית של אקו באקדמיה ובעונה 2 מתגלה שהיא צ'ריוט במסווא) מנסה להדריך אותה בדרך להחזרת כוח הקסם לעולם. עם זאת, פרופסור קורואה, חברתה הטובה של צ'ריוט לשעבר ומרצה חדשה באקדמיה, גם רצתה את הכוח שנחתם בטריסקאליון הגדול בגלל שאיפותיה האנוכיות. כתוצאה מכך, היא מתכננת לפתוח את הטריסקאליון הגדול בכוח בעזרת חפצים המופעלים על ידי רגשות שליליים (כעס, עצב, קנאה וכדומה) שפיתחה ביכולותיה הטכנולוגיות ולנסות להרתיע את אקו ושאר יריבותיה בדרך.
מדיה > מנגה

מנגה של כרך אחד על בסיס האנימה, שאוירה על ידי טריו טרי, פורסמה במגזין Ultra Jump (אנ') של Shueisha ב־19 באוגוסט 2013. מנגה נוספת מאת טרי, המציגה את סיפור המקור, פורסמה גם ב-Ultra Jump בין התאריכים 19 באוגוסט 2015 ל-20 בנובמבר 2015, והורכבה בכרך טנקובון אחד שיצא ב־19 בינואר 2016.
סדרה נוספת אוירה על ידי יוקה פוג'יווארה: Little Witch Academia: The Midnight Crown, שיצאה בהמשכים במגזין בת של Shueisha בין 3 בספטמבר ל-28 בדצמבר 2015. Shueisha שחררה כרך טנקובון גדול ב־25 בפברואר 2016.
מדיה > אנימה > סרט קצר

האקדמיה למכשפות קטנות הופקה על ידי Studio Trigger (אנ') כחלק ממיזם Anime Mirai 2013 של פרויקט הכשרת האנימטור הצעיר (אנ'), המממן אנימטורים צעירים, על מנת למצוא כישרונות יוצאי דופן בתחום האנימציה. הסרט הקצרצר נוצר ובוים על ידי יו יושינרי ונכתב על ידי מסאהיקו אוצוקה עם פסקול מאת מיצ'ירו אושימה. הסרט, יחד עם שאר הסרטים שהשתתפו בפרויקט, הוצג לראשונה ב־14 קולנועים יפניים ב־2 במרץ 2013. מאוחר יותר סטודיו טריגר פרסם את הסרט הקצר בשירות שיתוף הסרטונים היפני Niconico עם תרגום לאנגלית, בנוסף ליוטיוב וקראנצ'ירול ב־19 באפריל 2013. גרסת היוטיוב קיבלה למעלה מ־850,000 צפיות עד שהוסרה באוגוסט 2013 כדי לקדם את שחרור הסרט ב-DVD ב־24 באוקטובר 2013.
ב־5 ביולי 2013, הודיעה טריגר ב-Anime Expo (אנ') כי סרט קצר שני, שכותרתו Little Witch Academia: The Enchanted Parade, בשל התגובות האוהדות לסרט הראשון. הפרויקט החל בשנת 2014 לאחר יציאתו של Kill la Kill (אנ'). אף על פי שבתחילה היה תקציב רק לסרט באורך עשרים דקות, טריגר השיקו קמפיין גיוס המונים ב-Kickstarter להארכת זמן הסרט לחמישים דקות. הקמפיין הושק ב־9 ביולי 2013 ועמד על יעדו העצמי בסך 150,000 דולר בתוך חמש שעות, וסיים עם סך של 625,518 דולר. השיר הראשון הוקרן בבכורה ב-Anime Expo 2015, והועמד לשמיעה בלעדית לתורמים בפרויקט הקיקסטארטר ב־3 ביולי 2015 לפני שיצא לבתי הקולנוע היפניים ב־9 באוקטובר אותה שנה. מאוחר יותר יצאו שני הסרטים בנטפליקס עם דיבוב בשפה האנגלית ב־15 בדצמבר 2015.
מדיה > אנימה > סדרת טלוויזיה

סדרת אנימציה של האקדמיה למכשפות קטנות הוכרזה הוכרזה ב־24 ביוני 2016 בעקבות הפרק האחרון של סיירת החלל לולוקו (אנ'). הסדרה שודרה ביפן בין 9 בינואר 2017 ל־26 ביוני 2017. הסדרה רצה במשך 25 פרקים ששוחררו על פני תשעה דיסקים של BD/DVD. נטפליקס החלה לשדר את 13 הפרקים הראשונים עם דיבוב לאנגלית החל מ־30 ביוני 2017. 12 הפרקים הנותרים שודרו החל מה - 15 באוגוסט; אך הם תויגו כעונה השנייה של התוכנית.
בראיונות אמר יושינרי שהוא רוצה ליצור עונה שנייה שתחקור את ההיסטוריה של דמויות כמו דיאנה קוונדיש ואמנדה אוניל. הבמאי רצה גם ליצור סדרת ספין-אוף המתמקדת במכשפה שייני צ'ריוט. במהלך ראיון הצהיר יו יושינרי כי הוא וסטודיו טריגר תכננו עונה שנייה במשך שנה, ובסופו של דבר נפל הרעיון, מה שהוביל את יושינרי לביים את BNA: Brand New Animal (אנ').
מדיה > משחק מחשב

משחק וידאו פותח על ידי A+ Games ופורסם על ידי Bandai Namco Entertainment, שכותרתו Little Witch Academia: Chamber of Time, שוחרר בפלייסטיישן 4 ב־30 בנובמבר 2017 ביפן, ואחרי הוצאת המשחק ב-PS4, המשחק יצא בסטים בצפון אמריקה בתחילת 2018. משחק בונוס, Mado Senshi Gran Sharion, זמין ביפן כבונוס להזמנה מראש.
מדיה > אזכורים אחרים

קרוסאובר של דמויות מהאקדמיה למכשפות קטנות ו-Inferno Cop (אנ') הוקרן בבכורה ב-AnimeNEXT ב־13 ביוני 2015 והוצג גם ב-Anime Expo ב־2 ביולי 2015. גם אקו (בפרק 13) וגם סוסי (פרק 8) מופיעים בתפקיד אורח בסדרת האנימה של טריגר משנת 2016 - Space Patrol Luluco.
לאחרונה, הסדרה הופיעה במשחק המובייל Super Robot Wars X-Ω כאירוע לזמן מוגבל. הסיפור מציג את אקו וחבריה צדים פיות ביער כשלפתע הם מועברים לעולם אחר. שם הם מצטרפים לדמויותיהם של Aura Battler Dunbine ו - Gurren Lagann תוך שהם מוצאים את דרכם חזרה ללונה נובה.
ביקורת

בשנת 2019, קראנצ'ירול רשמו את האקדמיה למכשפות קטנות ב-"100 האנימות הטובות ביותר של שנות ה-20", ותיארו אותה כ - "סיפור מקסים של גיל ההתבגרות". IGN גם הכריזה על האקדמיה למכשפות קטנות לאחת מסדרות האנימה הטובות ביותר בשנות ה-2010.
דספלטוזאורוס

| דספלטוזאורוס |
| --- | --- |
 שלד של דספלוטוזאורוס
תקופה
קרטיקון עליון, 77–74 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: טירנוזאוריים
סוג:: דספלטורוזאורוס
מינים
 Daspletosaurus torosus  Daspletosaurus horneri  Daspletosaurus wilsoni
שם מדעי
 Daspletosaurus ‏ראסל, 1970

דספלטוזאורוס (שם מדעי: Daspletosaurus) הוא סוג של דינוזאור ממשפחת טירנוזאוריים. פירוש שמו הוא "לטאה מפחידה". הוא חי בצפון אמריקה, בתור הקרטיקון, כ-77 עד 74 מיליון שנה לפני זמננו.
מאפיינים

הדספלטוזאורוס דומה במראהו לטירנוזאורוס אולם קטן ממנו: אורכו נע בין 9 ל-10 מטרים ומשקלו בין 3  ל-4 טונות. הוא הלך על שתי רגליים, בנות 4 אצבעות כל אחת (שאחת מהן לא נגעה בקרקע) ונעזר בזנבו הקשיח כדי לאזן את ראשו החזק והכבד, שנתמך על ידי צוואר עבה בצורת S. זרועותיו הקדמיות היו קטנות מאוד ובעלות 2 אצבעות כל אחת, אך עדיין גדולות יחסית לשאר חברי משפחת הטירנוזאוריים. כמו אחרים במשפחתו (טירנוזאורים) סביר שהיה צד בלהקות שהיו לדעת מומחים בנויות ממשפחה שבה הפרטים הצעירים מספקים את המהירות והבוגרים את העוצמה שמגיעה מגודלם, בכך הופכים ללהקה יעילה עוד יותר, הצעירים צדים את החיות הקטנות שהיו בדרך כלל מהירות מדי לפרטים הבוגרים, והמבוגרים שבלהקה צדים את הטרף הגדול יותר או מגנים מפני איומים שונים.
הדספלטוזאורוס היה טורף שניזון מבשר דינוזאורים אחרים: הן צד אותם ואז הרג והן פגרים שהיה מוצא או "גונב" מטורפים אחרים שהיו קטנים או חלשים ממנו. בין החיות שתקף היו צרטופסיים דוגמת צנטרוזאורוס והדרוזאוריים שונים כמו המיאזאורוס. מלתעותיו היו חזקות מאוד ונועדו לריסוק כמו האחרים במשפחתו: שיניו המעוקלות דמויות הפגיון היו ארוכות ביותר, אורך החלק החשוף שלהן היה כ-20 ס"מ. לפי מאובני חיות וצמחים אחרים שנמצאו עם מאובניו משערים הפלאונטולוגים שהוא חי באזורי ביצה. הדספלטוזאור חי לצד הגורגוזאורוס והשניים כנראה התחרו על מזון אולם לפי דעת מומחים הדספלטוזאורוס היה כבד יותר מהגורגוזאורוס ובכך שמר על שליטה באזור מחיתו.
כמו האלברטוזאורוס והגורגוזאורוס, גם מאובניו של הדספלטוזאורוס נתגלו באלברטה שבקנדה. המאובנים נתגלו לראשונה ב-1921 על ידי צ'ארלס מורטרם שטרנברג אך זוהו כמין של גורגוזאורוס, ורק ב-1970, אחרי מחקר ממושך של הפלאונטולוג האמריקאי דייל ראסל, הם סווגו מחדש כסוג נפרד ובו המין Daspletosaurus torosus. ב-2017 נתגלה מין שני של דספלטוזאורוס - Daspletosaurus horneri, שנקרא על שם הפלאונטולוג ג'ון ר. הורנר. ב-2022 נתגלה מין שלישי של דספלטוזאורוס - Daspletosaurus wilsoni שנקרא על שם מגלה המאובן.
בתרבות

הדספלטוזאור מוצג בסדרה כוכב הדינוזאורים- dinosaur planet מבית BBC בפרק 3 (הצייד של ״דס״ הקטן-little das’s hunt) בתחילה כשמנסה להכריע מיאזאורים צעירים אך נכשל, בהמשך הם חוזרים ללהקה שהתחברה עם להקת אייניוזאורים, ומשפחת הדספלטאוזאוריים עוקבים אחריהם. בהמשך כל חברי הלהקה מצליחים להכניע את מיאסאורה.
בסוף הפרק מוצגים אירוע אסון של התפרצות הר געשית ענקית שקרתה באותה תקופה שמוחקת טריטוריה רחבה ביותר.
כמו כן מוצג גם בסדרת הטלוויזיה מלך הדינוזאורים ובמשחקי הקלפים והקונסולות של הסדרה, שם הוא מוצג כחלק מדינוזאורי האש.
הדספלטוזאורוס מופיע גם בסדרה הכוכב דינוזאור שם להקת דספלטוזאורים טורפת כסמוזאורוס.
גלריה

דספלטוזאורוס שטרף צנטרוזאורוס
שלד
גולגולת
איור
בהשוואה לאדם
לקריאה נוספת

סטיב פארקר, The Complete Book of Dinosaurs, אפל, 2004 - עמ' 184.
הערות שוליים

↑  Carr, Thomas D.; Varricchio, David J.; Sedlmayr, Jayc C.; Roberts, Eric M.; Moore, Jason R. (2017). "A new tyrannosaur with evidence for anagenesis and crocodile-like facial sensory system". Scientific Reports. 7: 44942. doi:10.1038/srep44942.
↑  יוגב ישראלי, מין חדש של טירנוזאור מרמז על האב הקדמון של טי-רקס, באתר ynet, 1 בדצמבר 2022.
הדר פרידמן

לקראת תרגיל החישוק בתחרות מהסבב העולמי בסופיה ב-2024, בה זכתה הנבחרת במדליית הזהב
הדר פרידמן (נולדה ב-18 ביולי 2006) היא מתעמלת אומנותית ישראלית. היא חברה בנבחרת ישראל בהתעמלות אמנותית, אלופת העולם (ולנסיה 2023) וסגנית האלופה האולימפית בפריז 2024 בקרב-רב קבוצתי.
הטענה הגאומטרית האחרונה של יעקובי

בגאומטריה דיפרנציאלית, הטענה הגאומטרית האחרונה של יעקובי היא השערה מתמטית של קרל גוסטב יעקב יעקובי. לפי ההשערה:
לכל קאוסטיקה הנוצרת ממתיחת קווים גאוזיים מנקודה לא אמבילית  p על אליפסואיד יש בדיוק ארבע נקודות חוד.
בעוד שניסויים נומריים הובילו למסקנה שהטענה נכונה, רק ב־2004 היא הוכחה לראשונה על ידי המתמטיקאים Itoh ו־Kiyohara.
מאז היא הוכללה מן המקרה האליפסואידי למחלקה רחבה יותר של משטחים.
הסבר ההשערה

בהינתן נקודה נתונה  p על משטח נתון, ניתן למתוח את כל הקווים הגאודזיים היוצאים מ־ p החוצה. עבור משטח ספירי כל הקווים הגאודזיים הללו הם מעגלים גדולים ולפיכך היחסים ההדדיים ביניהם טריוויאליים - הם נפגשים רק בשתי נקודות אנטיפודיות. לעומת זאת, עבור נקודות לא אמביליות על אליפסואיד, המבנה הלא סימטרי של המשטח מקנה למשפחת הגאודזות הנמתחות החוצה מהנקודה התנהגות מעניינת: שני גאודזות סמוכות עשויות לשוב ולהיחתך בנקודה שנייה  p', ולאחר מכן להיפגש שוב בנקודה שלישית 
 p'', וכך הלאה. המקום הגאומטרי של כל נקודות החיתוך  p' של גאודזות סמוכות הנמתחות מהנקודה  p הוא עקומה סגורה המכונה הקאוסטיקה מסדר ראשון של הנקודה  p על האליפסואיד. הטענה של יעקובי קובעת שלקאוסטיקה הזאת יש בדיוק ארבע נקודות חוד.
לקריאה נוספת

Sinclair, R. (2003). "On the last geometric statement of Jacobi". Experimental Mathematics. 12 (4): 477–485.
הערות שוליים

↑  "נקודה אמבילית" של משטח היא נקודה שבה המשטח נראה מקומית כמו כדור; כלומר, כל ערכי העקמומיות הנורמלית בנקודה זהים.
↑  כלומר, קרובות באופן אינפיניטסימלי.
ה'תמ"ג

ה'תמ"ג (5,443) ובקיצור תמ"ג – היא שנה עברית  אשר החלה ביום א' בתשרי, אור ל-3 באוקטובר 1682, והסתיימה ביום כ"ט באלול, 20 בספטמבר 1683.
המולד של תשרי חל ביום חמישי, 23 שעות ו-481 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנה רביעית לשמיטה, ושנת 9 במחזור העיבור ה-287. תקופת ניסן שבשנה זו היא תחילת שנת 11 (סימנה יאיבא) במחזור השמש ה-195.
שנה זו היא שנת 1,614 לחורבן הבית, ושנת 1,994 לשטרות.
אירועים

ב' בתשרי - הפעם האחרונה שתקופת שמואל נפלה בתאריך זה
נפטרו

ג' בתשרי - הרב אברהם אבלי הלוי, מחבר ה-מגן אברהם (נולד ה'שצ"ז).
כ"א בתשרי - הרב יצחק חריף, רבה של קראקא.
כ' בתמוז - הרב נתן נטע הנובר,  בלשן, היסטוריון ומקובל. מחבר הספר יוון מצולה העוסק בתיאור גזרות ת"ח ת"ט.
אברהם הלוי אמיגו, פוסק ומקובל, מחכמי ארץ ישראל שבאו מטורקיה.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
הויגנס (גשושית)

| --- | --- |
העתק ממוזער של גשושית הצילום הויגנס
העתק ממוזער של גשושית הצילום הויגנס
 מידע כללי
 סוכנות חלל:  סוכנות החלל האירופית
 מפעיל:  סוכנות החלל האירופית, סוכנות החלל האיטלקית 
 תאריך שיגור:  15 באוקטובר 1997
 משגר:  שוגרה יחד עם קאסיני-הויגנס ע"ג משגר טיטן 4
 אתר שיגור:  נמל החלל קייפ קנוורל 
 דף המשימה, אס"א
 משימה
 סוג משימה:  נחתת
 גרם שמיים:  טיטאן ירחו של שבתאי
 תאריך נחיתה:  14 בינואר 2005
 משך המשימה הכולל:  25 בדצמבר 2004 – 14 בינואר 2005 (21 ימים)
 מידע טכני
 משקל:  319 ק"ג
 קישורים חיצוניים
 מאגר המידע הלאומי:  1997-061C
 
הויגנס (Huygens) היא גשושית אירופית שנועדה לחקור את טיטאן, ירחו של כוכב הלכת שבתאי. קרויה על שם האסטרונום ההולנדי בן המאה ה-17, כריסטיאן הויגנס, שחקר את שבתאי וירחיו. פרויקט קאסיני-הויגנס הוא יוזמת סוכנות החלל האירופית.
המשימה

הויגנס הופרדה מגשושית האם שלה, קאסיני-הויגנס, ב-25 בדצמבר 2004 ונחתה על טיטאן, ירחו של שבתאי, ב-14 בינואר 2005. זהו העצם הרחוק ביותר שעליו נחת כלי שנשלח מכדור הארץ. מיד עם נחיתתה החלה הגשושית לשדר תמונות ממקומה. הצניחה עצמה ארכה למעלה משעתיים וגם במהלכה ביצעו מכשירי הגשושית צילומים ומדידות.
מניתוח ראשוני של התמונות נראה שיש נוף המעיד על זרימת נוזלים - ערוצי נחלים בתוך צוקים גבוהים, ומישורים מוצפים. ההערכה היא שמדובר באגמי אתאן ופרופן, חומרים שעל כדור הארץ נמצאים במצב צבירה גזי, אך בטמפרטורה שאינה עולה על C‏180°-, השוררת בטיטאן, חומרים אלה מתנזלים.
הגשושית המשיכה לשדר במשך למעלה משעתיים לאחר נחיתתה, והייתה זו הפתעה לטובה משום שהמדענים תכננו כי תשרוד דקות אחדות בלבד. השידור הופסק למעשה כאשר אתר הנחיתה שקע מעבר לאופק עבור הגשושית קאסיני-הויגנס שהעבירה את שידוריה לכדור-הארץ. ההעברה הזו גם היא הייתה יוצאת דופן משום שבמשך כל הזמן בו שהתה הויגנס על טיטאן הפנתה קאסיני-הויגנס את האנטנה שלה לעבר טיטאן ורק לאחר שזו השתתקה, הפנתה קאסיני-הויגנס את האנטנה לעבר כדור-הארץ ושידרה את ההקלטות האצורות בתוך המחשב שלה. בינתיים, נאלצו המדענים, ביניהם קרולין פורקו, להיעזר ברדיו-טלסקופים על כדור-הארץ שהצליחו לקלוט את הגל הנושא של שידורי הויגנס לקאסיני-הויגנס, והצליחו להבין מכך שהמשימה מתבצעת. כל זאת בנוסף לעובדה שלגלי הרדיו אורכים שעה וחצי בערך להגיע משבתאי לכדור-הארץ, ולכן בעצם הגשושית פעלה באופן אוטונומי לפי תכנות מראש.
ניתוח תמונה

תמונה פנורמית המספקת מבט מלא, 360 מעלות סביב הויגנס
התמונה צולמה במהלך צניחת הגשושית. החלק השמאלי בתמונה, מראה גבול בין אזורים בהירים וכהים. הפסים הבהירים הנראים ליד הגבול יכולים להיות ערפל קרקעי של מתאן או אדי אתאן, מכיוון שהם לא נצפו באטמוספירה העליונה. ככל שהגשושית ירדה, היא נסחפה מעל מישור (במרכז התמונה) והתקדמה לעבר אתר הנחיתה באזור כהה (מימין). אזור כהה זה הוא קרוב לוודאי ערוץ ניקוז בו עשויים גם להיות כמויות כלשהן של חומר נוזלי. מתנועת הגשושית, מהירות הרוח הייתה בערך 6–7 מטרים לשנייה. התמונה צולמה מגובה של כקילומטר אחד בקנה מידה של כ-20 מטרים לפיקסל.
אחד מצילומי השטח הראשונים של הויגנס, עם נחיתתה
החזית לשחרור לאומי של אוגדן

הדגל של ארגון "החזית לשחרור לאומי של אוגאדן"
החזית לשחרור לאומי של אוגדן (בסומלית: Jabhadda Wadaniga Xoreynta Ogaadeenya, בערבית: الجبهة الوطنية لتحرير أوغادين, באמהרית: ኦጋዴን፡ብሔራዊ፡ነፃነት፡ግንባር) היא תנועה של מורדים בדלנים הנאבקת להקמת מדינה סומלית עצמאית באזור אוגדן שנמצא במזרח אתיופיה. היא הוקמה בסביבות שנת 1977 בימי מלחמת אוגדן כשסומליה פשטה לתוך שטח אתיופיה והובסה. החזית שהונהגה באותם הימים על ידי מוקטל דהיר נקראה במקור "החזית לשחרור סומליה המערבית". המפקדות הראשיות של החזית שוכנות בעיר כווית סיטי ובשטח סומליה. מנהיג הארגון הוא האדמירל מוחמד עומאר אוסמן, יליד מוגדישו, מפקד לשעבר של חיל הים הסומלי. לפי הצהרות הארגון יש לו 3,000-2,000 לוחמים.
החזית, הידועה בקיצור ONLF, דרשה בשלב ראשון אוטונומיה לאזור הזה ולקחה אחריות על מספר מתקפות על הכוחות של ממשלת אתיופיה. שטח אוגדן משתרע לפי תפיסתה על 400,000 קמ"ר וחיים בה כ-8 מיליון תושבים, רובם סומלים. התנועה ONLF רואה משום כך באתיופיה מדינה כובשת. התושבים באזור אוגדן מיוצגים עם זאת באתיופיה על ידי מפלגות שלהם כמו, החשובה ביניהן המפלגה הדמוקרטית של העמים הסומליים (SPDP). בחזית לשחרור לאומי של אוגדן חברים בעיקר בני השבט הסומלי אוגדן, ובעיקר בני הקבוצה ריר-עבדאללה שבראשות מוחמד זובייר. לחזית יש ענף צבאי הנקרא "הצבא לשחרור לאומי של אוגדן". החזית לשחרור לאומי של אוגדן נחשבת על ידי הממשלה האתיופית לקבוצת טרור.
בשנת 2007 ארגנה החזית שבנהגתו של מוחמד ע. אוסמן פיגוע נגד אזרחים אתיופים וסינים ואנשי משמר אתיופים שנמצאו בשטח קידוחי נפט באוגדן. בפיגוע נהרגו 74 בני אדם. צבא אתיופיה יצא למבצע נגד לוחמי החזית ותומכיהם.
בעקבות מבצע נוסף של צבא אתיופיה במהלך שנת 2009 נהרגו מוחמד דלול ומנהיגים אחרים של החזית. הארגון התפלג למספר קבוצות ובימינו מעמדו אינו ברור.
ה'תל"ה

ה'תל"ה (5,435) ובקיצור תל"ה – היא שנה עברית  אשר החלה ביום א' בתשרי, אור ל-1 באוקטובר 1674, והסתיימה ביום כ"ט באלול, 20 בספטמבר 1675.
המולד של תשרי חל ביום ראשון, 10 שעות ו-814 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה שלישית לשמיטה, ושנת 1 במחזור העיבור ה-287. תקופת ניסן שבשנה זו היא תחילת שנת 3 (סימנה גיוא) במחזור השמש ה-195.
שנה זו היא שנת 1,606 לחורבן הבית, ושנת 1,986 לשטרות.
אירועים

י' באב - נחנך בית הכנסת הפורטוגזי באמסטרדם
נפטרו

בנימין מוספיא ("דיוניסוס") - רופא ומילונאי יהודי, בן למשפחת אנוסים מספרד (נולד ה'שס"ו).
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל